Μαίρη Αν Κόττον

Η **Μαίρη Αν Ρόμπσον Κόττον** (Αγγλικά:**Mary Ann Robson** **Cotton**/Γέννηση 31 Οκτωβρίου του 1832 - Θάνατος 24 Μαρτίου του 1873) ήταν Αγγλίδα κατά συρροή δολοφόνος που σκότωσε με αρσενικό 21 άτομα, συμπεριλαμβανομένων 11 από τα 13 παιδιά της και τρείς από τους τέσσερις συζύγους της για να εισπράξει τις ασφάλειες ζωής τους.

## Βιογραφία
Η Μαίρη Αν Ρόμπσον γεννήθηκε στις 31 Οκτωβρίου του 1832 στο Λόου Μόρσλεϊ της Κομητείας Ντούρχαμ. Οι γονείς της ήταν η Μάργκαρετ και ο Μάικλ Ρόμπσον, ο οποίος ήταν εργάτης σε ανθρακωρυχείο. Είχε μια αδελφή που ονομαζόταν Μάργκαρετ (όπως η μητέρας τους) η οποία γεννήθηκε το 1834, αλλά έζησε μόνο για λίγους μήνες και έναν αδελφό ονόματι Ρόμπερτ που γεννήθηκε το 1835. Τα παιδικά χρόνια της Μαίρη ήταν αρκετά δύσκολα, καθώς η οικογένεια της ήταν πολύ φτωχή και μετά βίας εξασφάλιζαν το καθημερινό τους φαγητό. Οι γονείς της και ιδιαίτερα ο πατέρας της Μαίρη, ήταν πολύ θρησκόληπτοι και μέλη της Εκκλησίας των Μεθοδιστών. Ο Μάικλ Ρόμπσον καταπίεζε τα παιδιά του επιβάλλοντας τους αυστηρούς κανόνες, καθώς και να συμμετάσχουν τις Κυριακές στο Κατηχητικό και στη χορωδία της εκκλησίας.

Όταν η Μαίρη Αν ήταν οκτώ ετών, μετακόμισε με την οικογένεια της στο χωριό Μέρτον. Το κοριτσάκι δυσκολεύτηκε να προσαρμοστεί στο καινούριο της σχολείο και δυστυχώς δεν κατάφερε να κάνει νέους φίλους. Παρόλα αυτά χρόνια αργότερα, η εφημερίδα Northern Echo δημοσίευσε ένα άρθρο που περιείχε μια περιγραφή της Μαίρη Αν ως παιδί, που την έδωσε ο δάσκαλος της στο Κυριακάτικο Κατηχητικό, ο οποίος είπε για εκείνη ότι ήταν "*πολύ υποδειγματική και τακτική μαθήτρια που διακρινόταν για την ιδιαίτερα περιποιημένη και ευπρεπή της εμφάνιση*".

Λίγο μετά την μετακόμιση, συγκεκριμένα τον Φεβρουάριο του 1842, ο πατέρας της Μαίρη Αν σκοτώθηκε σε εργατικό ατύχημα, καθώς έπεσε από ύψος 46 μέτρων σε ένα ορυχείο στο Μέρτον. Το πτώμα του παραδόθηκε στην μητέρα της μέσα σε ένα σακί, το οποίο είχε πάνω του μια στάμπα που έγραφε: "*Ανήκει στην εταιρεία του ανθρακωρυχείου του Σάουθ Χέττον*". Επειδή το εξοχικό που έμενε η οικογένεια Ρόμπσον ήταν ιδιοκτησία της επιχείρησης στην οποία εργαζόταν ο Μάικλ, τους έγινε έξωση. Ωστόσο το 1843, η Μάργκαρετ ξαναπαντρεύτηκε τον Τζορτζ Στοτ (1816-1895), ο οποίος ήταν και εκείνος ανθρακωρύχος. Ο πατριός της βρισκόταν σε αρκετά καλή οικονομική κατάσταση, αλλά η Μαίρη Αν δεν τον συμπαθούσε ιδιαίτερα λόγω της υπερβολικά σκληρής του στάσης σε όλη την οικογένεια. Παρόλα αυτά ήταν γενναιόδωρος με τα θετά του παιδιά. Εντούτοις στα 16 της, η Μαίρη Αν έκανε την επανάσταση της και έφυγε από το σπίτι της. Στην συνέχεια εργάστηκε ως οικιακή νοσοκόμα στο κοντινό χωριό Σάουθ Χέτον, στο σπίτι του Έντουαρντ Πότερ, ο οποίος ήταν ο διευθυντής του ανθρακωρυχείου του Μέρτον. Όμως τρία χρόνια αργότερα επέστρεψε στο σπίτι του πατριού της. Για να ανεξαρτητοποιηθεί και να κερδίζει μόνη της τα προς το ζην άρχισε να μαθαίνει την τέχνη της μοδιστρικής.

## Ο πρώτος σύζυγος της Μαίρη: Ο Γουίλιαμ Μόουμπρεϊ
Το 1852, η 20χρονη πλέον Μαίρη Αν παντρεύτηκε τον ανθρακωρύχο Γουίλιαμ Μόουμπρέι στο Ληξιαρχείο του Νιούκασλ. Κατά τη διάρκεια του γάμου της απέκτησαν πέντε παιδιά. Ωστόσο, τα τέσσερα από αυτά τα παιδιά δεν δηλώθηκε στο ληξιαρχείο, είτε κατά την γέννηση, είτε κατά τον θάνατο τους, καθώς ο νόμος για υποχρεωτική καταγραφή εφαρμόστηκε από το 1874. Η μόνη καταγεγραμμένη γέννηση ήταν εκείνη της κόρη τους Μάργκαρετ Τζέιν, η οποία γεννήθηκε στο Σεντ Τζέρμανς το 1856. Το ζευγάρι απέκτησε επίσης δύο ακόμα κόρες, την Ιζαμπέλα (το 1858) και την Μάργκαρετ Τζέιν την 2η (το 1861) και έναν γιο, που ονόμασαν Τζον Ρόμπερτ Γουίλιαμ (το 1863). Το πέμπτο παιδί τους δεν είναι γνωστό ούτε το φύλο του αλλά ούτε πως ονομαζόταν. Κατά την διάρκεια του γάμου τους, τα τρία από τα πέντε παιδιά τους πέθαναν σε μικρή ηλικία από "*γαστρικό πυρετό*".

Έπειτα από την γέννηση της κόρης τους, ο Γουίλιαμ και η Μαίρη Αν επέστρεψαν στην Βόρειο-Ανατολική Αγγλία, όπου ο Γουίλιαμ εργάστηκε ως πυροσβέστης σε ένα ατμόπλοιο και στη συνέχεια ως επιστάτης σε ανθρακωρυχείο.   

Τον Ιανουάριο του 1865 η Μαίρη έχασε τον σύζυγος της Γουίλιαμ, ο οποίος πέθανε από εντερική διαταραχή. Επειδή ήταν ασφαλισμένος, η Μαίρη Αν εισέπραξε 35 λίρες από την ασφαλιστική εταιρεία (ισοδύναμες με 4.227 δολάρια το 2023, περίπου τους μισθούς μισού χρόνου ενός εργάτη εκείνη την εποχή). Επίσης το 1863, εισέπραξε τα ασφάλιστρα του γιου της Τζον Ρόμπερτ Γουίλιαμ, τα οποία ήταν 25 λίρες (αξίας περίπου 3.000 δολάρια το 2023). 

## Ο δεύτερος σύζυγος της Μαίρη: Ο Τζορτζ Γουόρντ
Λίγο μετά το θάνατο του Γουίλιαμ Μόουμπρέι, η Μάιρη Αν μαζί με τις κόρες Μάργκαρετ Τζέιν (την 2η) και Ισαμπέλα, μετακόμισαν στην παραθαλάσσια πόλη Σίχαμ Χάρμουρ στην κομητεία Ντάραμ της Αγγλίας. Εκεί η Μαίρη γνώρισε και σύντομα έκανε σχέση με τον Τζόζεφ Νάτρας, ο οποίος όμως ήταν αρραβωνιασμένος με μια άλλη γυναίκα. Το ειδύλλιο θα έχει άδοξη κατάληξη για την Μαίρη Αν, καθώς ο Τζόζεφ αποφάσισε να παντρευτεί την άλλη γυναίκα. Στο διάστημα εκείνο η Μαίρη Αν χάνει την τρεισήμισι ετών κόρη της Μάργκαρετ Τζέιν από τυφοειδή πυρετό και της απομένει πλέον μόνο η κόρη της Ισαμπέλα. Λίγο αργότερα η Μαίρη επέστρεψε στο Σάντερλαντ και εκεί εργάστηκε στο Κρατικό Νοσοκομείο και Κέντρο Αποκατάστασης Ασθενών από Λοιμώδη Πυρετό. Επειδή εργάζεται σε βάρδιες, έστειλε την κόρη της να ζήσει με την γιαγιά της την Μάργκαρετ Ρόμπσον. 

Ένας από τους ασθενείς της στο νοσοκομείο ήταν ο μηχανικός Τζορτζ Γουόρντ. Λίγο μετά την γνωριμία τους, παντρεύτηκαν στην εκκλησία του Αγίου Πέτρου στο Μονκγουερμούθ, στις 28 Αυγούστου του 1865. Ωστόσο η υγεία του Γουόρντ συνέχισε να είναι κακή. Εκείνος πέθανε στις 20 Οκτωβρίου του 1866 μετά μια μακρά ασθένεια που του προκάλεσε παράλυση και εντερικά προβλήματα. Η αιτία θανάτου που καταγράφηκε στο πιστοποιητικό του θανάτου του ήταν  και τύφος. Ο θεράπον γιατρός του Τζόρτζ πιστοποίησε ότι πράγματι εκείνος είχε επιβαρυμένη υγεία. Εντούτοις εξεπλάγην που ο θάνατος του ήταν τόσο ξαφνικός. Η Μαίρη Αν ντύθηκε για άλλη μια φορά στα μαύρα και η μόνη της παρηγοριά αποδείχτηκε η είσπραξη της ασφάλειας ζωής του συζύγου της.

## Ο τρίτος σύζυγος της Μαίρη: Ο Τζέιμς Ρόμπινσον
Ο Τζέιμς Ρόμπινσον ήταν Ναυπηγός στο προάστιο Πάλιον του Σάντερλαντ, και η σύζυγος του η Χάνα είχε πεθάνει πρόσφατα. Ο Τζειμς είχε τρία παιδιά. Τον Νοέμβριο του 1866 προσέλαβε την Μαίρη Αν ως οικονόμο του. Ένα μήνα αργότερα, ο μερικών μηνών γιος του Τζον πέθανε από πυρετό στο στομάχι. Ο πόνος του Τζέιμς ήταν μεγάλος και στράφηκε στην οικονόμο του για παρηγοριά. Σύντομα εκείνη  έμεινε έγκυος. Την άνοιξη του 1867, η μητέρα της Μαίρη Αν, που ζούσε στο Σίχαμ Χάρμουρ αρρώστησε από ηπατίτιδα, οπότε η Μαίρη Αν πήγε να την φροντίσει. Η μητέρα της ανέρρωνε από την ηπατίτιδα, αλλά σύντομα άρχισε να παραπονιέται για πόνους στο στομάχι. Μέσα σε εννέα ημέρες μετά την άφιξη της Μαίρη Αν εκείνη πέθανε σε ηλικία 54 ετών. Τους επομένους μήνες ο πατριός της Κόττον, ο Τζορτζ Στοτ, παντρεύτηκε μια χήρα γειτόνισσα του, ονόματι Χάνα Πέιλι.

Η κόρη της Μαίρη Αν, η Ιζαμπέλα Μοουμπρέι, μετά τον θάνατο της γιαγιάς της, πήγε να μείνει μαζί με την μητέρα της στο σπίτι του Τζέιμς Ρόμπινσον. Δεν πέρασαν πολλές ημέρες και η κοπέλα παραπονέθηκε για ισχυρούς πόνους στο στομάχι της. Μέσα σε λίγες μέρες τόσο εκείνη όσο και δύο μεγαλύτερα παιδιά του Ρόμπινσον, η Ελισάβετ και ο Τζέιμς Τζούνιορ, πέθαναν από "*γαστρικό πυρετό*". Η Μαίρη Αν έλαβε ασφάλεια ζωής ύψους 5 λιρών και 16 πένες από την ασφάλεια ζωής της Ιζαμπέλα.

Και τα τρία παιδιά θα κηδευτούν τις δύο τελευταίες εβδομάδες του Απριλίου του 1867. Θα περάσουν μόλις τέσσερις μήνες πριν ο Τζέιμς παντρευτεί την Μαίρη Αν στην Εκκλησία του Αγίου Μιχαήλ, Πάντων Αγγέλων και Αγίου Βενέδικτου Επισκόπου στο Μίνστερ στις 11 Αυγούστου Του 1867. Το πρώτο παιδί τους, η Μαίρη Ιζαμπέλα γεννήθηκε τον Νοέμβριο του 1867, αλλά αρρώστησε και πέθανε τον Φεβρουάριο του 1868. Το δεύτερο παιδί τους, ο Τζορτζ, γεννήθηκε στις 18 Ιουνίου του 1869.

Ο Τζέιμς, άρχισε να υποψιάζεται ότι κάτι δεν πάει καλά επειδή η γυναίκας του επέμενε να σπεύσει εκείνος να κάνει ασφάλεια ζωής. Τις επόμενες ημέρες ανακάλυψε ότι η Μαίρη Αν τον είχε χρεώσει 60 λίρες πίσω από την πλάτη του, καθώς και ότι του είχε κλέψει περισσότερες από 50 λίρες από τον τραπεζικό του λογαριασμό. Επίσης ανακάλυψε ότι η σύζυγος του είχε αναγκάσει τα μεγαλύτερα παιδιά του, με πρόσχημα τα οικογενειακά οικονομικά προβλήματα, να βάλουν ενέχυρο πολύτιμα αντικείμενα του σπιτιού. Χωρίς δεύτερη σκέψη, ο Τζέιμς πέταξε την Μαίρη στον δρόμο, διατηρώντας όμως την κηδεμονία του γιου τους Τζορτζ.

## Ο τέταρτος σύζυγος της Μαίρη: Ο Φρέντερικ Κόττον
Η Μαίρη Αν ένιωθε για πρώτη φορά στη ζωή της πραγματικά απελπισμένη, καθώς ήταν κυριολεκτικά αναγκασμένη να ζει  στους δρόμους. Η τύχη της όμως της χαμογέλασε σύντομα, καθώς μια φίλη της, η Μάργκαρετ Κόττον την γνώρισε στον αδελφό της Φρέντερικ, έναν μεταλλωρύχο και πρόσφατα χήρο που ζούσε στο Γουόλμποτλ του Νορθμπερλαντ και είχε χάσει δύο από τα τέσσερα παιδιά του. Η Μάργκαρετ μεγάλωνε τα ανιψιά της, τον Φρέντερικ Τζούνιορ και τον Τσαρλς σαν δικά της παιδιά. Ωστόσο στα τέλη Μαρτίου του 1870, πέθανε από μια απροσδιόριστη στοματική ασθένεια, αφήνοντας τη Μαίρη Αν να παρηγορήσει τον θλιμμένο Φρέντερικ.

Ο Κόττον και η Μαίρη Αν παντρεύτηκαν στις 17 Σεπτεμβρίου του 1870 στην εκκλησία του Αγίου Ανδρέα, Νιούκαστλ απόν Τάιν χωρίς εκείνος να γνωρίζει ότι εκείνη ήταν ήδη παντρεμένη. Ο γιος τους Ρόμπερτ γεννήθηκε στις αρχές του 1871. Λίγο μετά, η Μαίρη Αν έμαθε ότι ο πρώην εραστής της, ο Τζόζεφ Νάτρας, ζούσε 48 χιλιόμετρα μακριά σε χωριό της Κομητείας Ντάραμ στο Δυτικό Όκλαντ και δεν ήταν πλέον παντρεμένος. Εκείνη φρόντισε να πάει να τον βρει και να αναζωπυρώσει το ρομάντζο τους. Μάλιστα έπεισε με κάποιον τρόπο την νέα της οικογένεια να μετακομίσει κοντά στο χωριό που ζούσε ο εραστής της. Ο Φρέντερικ πέθανε τον Δεκέμβριο του ίδιου έτους από "γαστρικό πυρετό". Ήταν ασφαλισμένος τόσο εκείνος όσο και οι γιοι του.

## Οι θάνατοι συνεχίζονται
Μετά το θάνατο του Φρέντερικ, ο Νάτρας έγινε σύντομα νοικάρης της Μαίρη Αν. Εκείνη έπιασε δουλειά ως νοσοκόμα στο σπίτι ενός απόστρατου αξιωματικού που ονομαζόταν Τζον Κουίκ-Μάνινγκπου και ανάρρωνε από ευλογιά. Γρήγορα γίνεται ερωμένη του και μένει έγκυος στο δωδέκατο παιδί της. Αυτή τη φορά, όμως, δεν θα ακολουθήσει ένας γάμος αστραπή, κατά την προσφιλή συνήθεια της Μαίρη Αν. Στη ζωή της υπάρχουν, όχι μόνο ο Νάτρας, αλλά και το παιδί που είχε αποκτήσει με τον σύζυγο της Φρέντερικ Κόττον. Το πρόβλημα ξεπεράστηκε γρήγορα καθώς ο Τσαρλς πέθανε σύντομα από γαστρικό πυρετό, δηλαδή από η ασθένεια που αποδεκάτιζε τα "αγαπημένα" πρόσωπα της Μαίρη Αν. Από την ίδια ασθένεια θα πεθάνει, λίγο αργότερα, και ο Τζόζεφ Νάτρας, ακριβώς την στιγμή που άλλαξε την διαθήκης του κάνοντας ως μοναδικό του κληρονόμο την Μαίρη Αν. Εν τω μεταξύ, είχε εκδοθεί η επιταγή για την ασφάλεια ζωής του άτυχου Τσαρλς, στο όνομα της Μαιρη Αν, την οποία επρόκειτο να εισπράξει. Και έτσι θα είχε γίνει αν δεν μεσολαβούσε λίγες μέρες πριν το θάνατο του παιδιού μια απρόσεκτη συζήτηση.

## Θάνατος του Τσαρλς Έντουαρντ Κόττον και έρευνα
Η κάθοδος και η πτώση της Μαίρη Αν άρχισε λίγο πριν τον θάνατο του μικρού Τσαρλς. Συγκεκριμένα ένας δημοτικός σύμβουλος, ο Τόμας Ράιλι, της ζήτησε να εργαστεί ως νοσοκόμα στο σπίτι μιας γυναίκας που ανάρρωνε από ευλογιά. Εκείνη ισχυρίστηκε πως το τελευταίο ζωντανό παιδί του Κόττον, ο μικρός Τσάρλς, αποτελούσε εμπόδιο και ζήτησε από τον σύμβουλο να μεσολαβήσει ώστε να τον κλείσει στο ορφανοτροφείο. Ο Τόμας, ο οποίος εκτελούσε και καθήκοντα βοηθού ιατροδικαστή του Γουέστ Όκλαντ, της απάντησε ότι θα έπρεπε εκείνη να συνοδέψει τον μικρό. Η Μαίρη δήλωσε ότι ο μικρός ήταν ασθενικός και σύντομα θα έπαυε να την απασχολεί, καθώς θα ακολουθούσε τη μοίρα των υπολοίπων Κόττον. 

Πέντε ημέρες αργότερα, η Μαίρη Αν είπε στον Ράιλι ότι το αγόρι είχε πεθάνει. Ο Τόμας ένιωσε ότι κάτι δεν πήγαινε καλά καθώς πριν πέντε ημέρες το παιδί ήταν καλά στην υγεία του. Έτσι πήγε στην αστυνομία του χωριού και έπεισε τον γιατρό να αναβάλει την έκδοση του πιστοποιητικού θανάτου μέχρι να ερευνηθούν οι συνθήκες θανάτου του παιδιού.

Η πρώτη κίνηση της Μαίρη Αν, μετά το θάνατο του Τσαρλς, ήταν να επισκεφτεί τα γραφεία της ασφαλιστικής εταιρείας, προκειμένου να εισπράξει την ασφάλεια ζωής του παιδιού. Εκεί όμως την πληροφόρησαν ότι δεν μπορούσαν να την αποζημιώσουν αν πρώτα δεν είχαν στα χέρια τους το πιστοποιητικό θανάτου. Εν τω μεταξύ, ξεκίνησε μια έρευνα το αποτέλεσμα της οποίας ήταν ότι ο θάνατος του παιδιού οφειλόταν τελικά σε φυσικά αίτια. Η Μαίρη ισχυρίστηκε στην αστυνομία ότι είχε χρησιμοποιήσει μαραντία (είδος φυτού), προκειμένου να ανακουφίσει τους στομαχικούς πόνους του αγοριού. Δήλωσε επίσης ότι ο Τόμας Ράιλι την είχε  κατηγορήσει, επειδή εκείνη δεν δέχτηκε να γίνει ερωμένη του. Οι αρχές όμως είχαν τις αμφιβολίες τους.

Ωστόσο οι τοπικές εφημερίδες άρχισαν να ψάχνουν και εκείνες το παρελθόν της και ανακάλυψαν ότι από την στιγμή που η Μαίρη Αν μετακόμισε στην βόρεια Αγγλία έχασε από γαστρικό πυρετό τρεις συζύγους, έναν εραστή, μια φίλη, τη μητέρα της και 11 παιδιά. Τα πρώτα άρθρα που εκδόθηκαν τις επόμενες ημέρες περιλάμβαναν φωτογραφίες της Μαίρη Ανν Κόττον, αλλά οι αναγνώστες αρνούνται να πιστέψουν ότι αυτή η όμορφη, λεπτεπίλεπτη και ευαίσθητη γυναίκα είναι ένοχη για όλα τα φοβερά για τα οποία την κατηγορούν. 

## Η Σύλληψη
Οι φήμες και τα ευρήματα προκάλεσαν υποψίες και επιστημονική έρευνα. Ο γιατρός Γουίλιαμ Μπάιερς Κίλμπερν, ο οποίος είχε παρακολουθήσει τον Τσαρλς, είχε κρατήσει δείγματα των περιεχομένων του στομάχου του, τα οποία αποδείχτηκαν θετικά στη δηλητηρίαση από αρσενικό. Μετέφερε τα αποτελέσματα στην αστυνομία, η οποία συνέλαβε την Μαίρη Αν και εξέδωσε εντολή εκταφής του σώματος του Τσαρλς. Η ίδια κατηγορήθηκε για τον φόνο του, αν και η δίκη καθυστέρησε μέχρι τις 7 Ιανουαρίου του 1873, επειδή εκείνη γέννησε το παιδί που κυοφορούσε, από τη σχέση της με τον απόστρατου αξιωματικού Κουικ-Μάνινγκ, την οποία ονόμασε Μάργκαρετ Έντιθ Κουικ-Μάνινγκ Κοντον.

## Δίκη και εκτέλεση
Η δίκη της Κόττον άρχισε τελικά στις 5 Μαρτίου του 1873, στο Ορκωτό Δικαστήριο του Ντάραμ.  Η επιπλέον καθυστέρηση μετά από την γέννηση του παιδιού, οφειλόταν σε πρόβλημα με την επιλογή δικηγόρου κατηγορίας. Πρώτα επιλέχτηκε ο Α. Άσπινγουολ. Εντούτοις ο γενικός εισαγγελέας Τζον Ντουκ Κόλεριντζ, άλλαξε γνώμη και επέλεξε τελικά τον φίλο και προστατευόμενο του, τον Τσαρλς Ράσελ. Ο διορισμός του Ράσελ ερευνήθηκε από την Βουλή των Κοινοτήτων, αλλά τελικά έγινε  δεκτός. Η υπόθεση Κόττον ήταν η πρώτη από τις πολλές διάσημες περιπτώσεις δηλητηρίασης που θα εμπλέκονταν στη διάρκεια της καριέρας του Ράσελ, συμπεριλαμβανομένων εκείνων της Αντελέιντ Μπάρτλετ και της Φλόρενς Μέιμπρικ.

Οι εφημερίδες ακολουθώντας τις εξελίξεις της υπόθεσης άρχισαν να χρησιμοποιούν στα άρθρα τους μια συγκεκριμένη φωτογραφία της Μαίρη Αν, η οποία είναι η μόνη που διασώθηκε από εκείνη την εποχή. Αυτή υπέστει εσκεμμένα από τους δημοσιογράφους επεξεργασία ώστε να αποδώσουν σκληρά και μη ελκυστικά χαρακτηριστικά στην κατηγορούμενη γυναίκα.

Την υπεράσπιση της Μαίρη Αν ανέλαβε ο Τόμας Κάμπελ Φόστερ, ο οποίος υποστήριξε ότι ο Τσαρλς είχε πεθάνει από εισπνοή σκόνης αρσενικού από την βαφή της πράσινης ταπετσαρίας που βρισκόταν στο δωμάτιο του. Εντούτοις ο ισχυρισμός αυτός καταρρίφθηκε αμέσως, επειδή ο γιατρός Μπάιερς Κίλμπερν κατέθεσε στην συνέχεια ότι η ποσότητα του αρσενικού που βρέθηκε στον οργανισμό του παιδιού ήταν τεράστια για να έχει προκληθεί απλώς από την εισπνοή μιας ταπετσαρίας. Έτσι η υπεράσπιση άλλαξε γραμμή υπεράσπισης υποστηρίζοντας κατόπιν ότι όταν η Μαίρη Αν πήγε στο φαρμακείο για να ζητήσει σκόνη βισμούθιου για τον Τσαρλς για τη θεραπεία της διάρροιας, ο φαρμακοποιός έκανε προφανώς λάθος και χρησιμοποίησε σκόνη αρσενικού όταν της ετοίμαζε το φάρμακο, επειδή είχε αποσπαστεί η προσοχή του μιλώντας με άλλους πελάτες. Φυσικά ούτε αυτός ο ισχυρισμός θεωρήθηκε λογικός από το δικαστήριο καθώς ήδη γνώριζαν ότι η κατηγορούμενη ως νοσοκόμα, είχε πλήρη γνώση των δηλητηρίων και των παρενεργειών τους. Το δικαστήριο αποσύρθηκε για 90 λεπτά για να συνεδριάσει πριν εκδώσει την τελική του ετυμηγορία. Λαμβάνοντας υπόψη τους ότι η κατηγορούμενη ήταν μια δίγαμη, ανήθικη και μια αχόρταγη γυναίκα που σκότωσε τα θύματα της στο βωμό του χρήματος, την έκρινε ένοχη όλων των κατηγοριών στις 8 Μαρτίου του 1873.

Ο ανταποκριτής της εφημερίδας The Times ανέφερε στις 20 Μαρτίου τα εξής: " Κατά *την ανακοίνωση της καταδίκη της, η δυστυχισμένη γυναίκα εξέφρασε ισχυρά συναισθήματα θλίψης όταν άκουσε την ετυμηγορία των ενόρκων, τα οποία όμως υποχώρησαν σύντομα για να ξαναβρεί την απαθή και αδιάφορη αρχική της ψυχρή συμπεριφορά. Είχε δε μια ισχυρή πεποίθηση ότι σύντομα θα λάμβανε βασιλική επιείκεια, καθώς επέμενε σταθερά στην αθωότητα της*". Η Μαίρη Αν Κόττον κρεμάστηκε στην Φυλακή του Ντούρχαμ στις 24 Μαρτίου του 1873 από τον  δήμιο Γουίλιαμ Κάλκραφτ. Εκείνος είχε αλλάξει εσκεμμένα το μήκος του σχοινιού που ήταν απαιτούμενο για έναν γρήγορο θάνατο. Έτσι η Κόττον πέθανε τελικά από αργό στραγγαλισμό.

Από τα 13 παιδιά της Μαίρη Αν, μόνο δύο επέζησαν: η Μάργκαρετ Έντιθ (1873-1954) και ο γιος της Τζορτζ από τον γάμο της με τον Τζέιμς Ρόμπινσον.

## Στα μέσα
Το 2015 το τηλεοπτικό δίκτυο ITV γυρίστηκε μια μίνι σειρά δύο τμήματα, με τίτλο: "Dark Angel" ("Σκοτεινός Άγγελος"), με την ηθοποιό Τζοάν Φρόγκατ να ενσαρκώνει την Μαίρη Αν Κόττον. Στην σειρά συμμετείχαν επίσης οι ηθοποιοί: Αλούν Άρμστρονγκ, Τζόνας Άρμστρονγκ και Έμα Φίλντινγκ.  Το πρώτο μέρος μεταδόθηκε στις 31 Οκτωβρίου του 2016, ενώ το δεύτερο μέρος στις 7 Νοεμβρίου του ίδιου έτους. Το σενάριο βασίστηκε στο βιβλίο του συγγραφέα και εγκληματολόγο Ντέιβιντ Γουίλσον με τίτλο: "*Mary Ann Cotton: Britain's First Female Serial Killer*" ("*Μαίρη Αν Κόττον: Η Πρώτη Γυναίκα Συριακή δολοφόνος της Βρετανίας*"). 

Επιπλέον παρουσιάστηκε το 2003 στην σειρά ντοκιμαντέρ "*Deadly Women*" ("*Γυναίκες Δολοφόνοι*") με τίτλο: "*Poisonous Women*" ("*Γυναίκες Δηλητήριο*"). 

Επίσης δραματοποιήθηκε το 2008 στην σειρά ντοκιμαντέρ της συγγραφέως Μαρτίνα Κόουλ με τίτλο: "*Lady Killers*" ("*Κυρίες Δολοφόνοι*".

Τέλος υπόθεση της Μαίρη Άν Κοντ ήταν εν μέρει δραματοποιημένη σε ένα επεισόδιο του 2022 της σειράς podcast του BBC Radio της δημοσιογράφου και ιστορικού Λούσι Γουόρσλι με τίτλο: "*Lady Killers*" ("*Κυρίες Δολοφόνοι*".

## Αναφορές

Κατηγορία:Δηλητηριαστές
Κατηγορία:Σελίδες με μη επιθεωρημένες μεταφράσεις